Okavango

Okavango estas rivero en suda Afriko. Ĝi havas, depende de la regiono, ankaŭ la nomojn Kavango kaj Kubango. Je 400 km ĝi estas la landlimo inter Angolo kaj Namibio.

Kvankam la rivero atingas larĝon de pli ol unu kilometro, ĝi fine tute engrundiĝas kaj vaporiĝas en Kalaharo, formante delton. Ĝia akvo kreas specialan vivejon de bestoj kaj plantoj, kvazaŭ insulon de vivo en dezerta Kalaharo. De tempo al tempo iom da rivera akvo fluas en lagon Ngami.

Ĉar Okavango estas la plej granda fonto de akvo en la regiono, la tri landoj, kiujn ĝi trafluas, disputas pri ĝia utiligo.

Kategorio:Riveroj en Angolo
Kategorio:Riveroj en Bocvano
Kategorio:Riveroj en Namibio
Kategorio:Internaciaj riveroj en Afriko
Kategorio:Kalaharo
Kategorio:Landlimo de Angolo kaj Namibio
Kategorio:Landlimaj riveroj
Kategorio:Konfliktoj pri akvo